钦定古今图书集成/明伦汇编/氏族典/第350卷 > 《廖用贤尚友录》 > 牛皋
## 钦定古今图书集成/明伦汇编/氏族典/第350卷 > 《廖用贤尚友录》 > 牛皋

按《宋史牛皋传》：“皋字伯远，汝州鲁山人。初为射士。金
人入侵，皋聚众与战，屡胜，补保义郎，累迁荥州刺史，
转和州防御使，充五军都统制，迁安州观察使。会岳
飞制置江西、湖北，辟为唐邓襄郢州安抚使，寻改神
武后军中部统领。伪齐使李成合金人入寇，破襄阳
六郡，飞遣皋以骑兵击破之，复襄阳，进中侍大夫。金”
人渝盟，飞命皋出师战汴、许间，以功最，除捧日天武
四厢都指挥使、成德军承宣使，升真定府路马步军
副统总管，转宁国军承宣使、荆湖南路马步军副总
管。绍兴十七年上巳日，都统制田师中大会诸将，皋
遇毒亟归，明日卒。或言秦桧使师中毒皋云。